#  **DECIZIA ETAPEI DE ÎNCADRARE**

## Nr. din

Ca urmare a notificării adresate de **ASOCIATIA PENTRU CONSERVAREA VIETII SALBATICE**, cu sediul în Str. PRINCIPALA, Nr. 29B, Şaru Dornei, Judetul Suceava, cu punctul de lucru ASOCIATIA PENTRU CONSERVAREA VIETII SALBATICE, cu adresa Str. PRINCIPALA, Nr. 29B, Şaru Dornei, Judetul Suceava, **Planul de management al ariei naturale protejate sit Natura 2000 ROSCI 0247 Tinovul Mare Poiana Stampei, județul Suceava**, înregistrată la APM Suceava cu nr. 789/02.02.2015 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/ **Agenţia pentru Protecţia Mediului ...**

* + ca urmare a consultării autorităţilor publice participante în cadrul şedinţei Comitetului Special Constituit din data de 20.02.2015, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat.

**decide:**

**Planul de management al ariei naturale protejate sit Natura 2000 ROSCI 0247 Tinovul Mare Poiana Stampei, județul Suceava**, **titular** ASOCIATIA PENTRU CONSERVAREA VIETII SALBATICE**,** cu punctul de lucru ASOCIATIA PENTRU CONSERVAREA VIETII SALBATICE **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

Motivele care au stat la baza emiterii deciziei de încadrare în procedura de evaluare strategică de mediu a “Planului de management al ariei naturale protejate sit Natura 2000 **ROSCI 0247 Tinovul Mare Poiana Stampei**, jud. Suceava” sunt următoarele:

* planul de management este necesar pentru managementul conservării ariei naturale protejate de interes comunitar.

***Scopul*** general al planului de management pentru situl Natura 2000 ROSCI 0196 Pietrosul Broștenilor – Cheile Zugrenilor: *Menţinerea stării de conservare favorabilă a speciilor şi habitatelor pentru care a fost declarat Situl ROSCI 0247 Tinovul Mare Poiana Stampei, în contextul dezvoltării durabile a comunităţilor locale ce se găsesc pe teritoriul sitului.*

**Caracteristicile si localizarea proiectului**

Situl Natura 2000 **ROSCI 0247 Tinovul Mare Poiana Stampei** a fost instituit prin Ord. MMP nr. 2387/29.09.2011 pentru modificarea Ord. MMDD nr. 1964/2007 privind instituirea de arie naturală protejată a siturilor de importanţă comunitară, ca parte integrantă a reţelei ecologice europene Natura 2000.

***Obiectivele*****generale** ale planului de management sunt:

**OG 1:** Asigurarea conservării speciilor şi habitatelor pentru care a fost declarat situl, în sensul menţinerii stării de conservare favorabilă a acestora.

**OG 2:** Asigurarea bazei de informaţii/date referitoare la speciile şi habitatele pentru care a fost declarat situl - inclusiv starea de conservare a acestora - cu scopul de a oferi suportul necesar pentru managementul conservării biodiversităţii şi evaluarea eficienţei managementului.

**OG 3:** Asigurarea managementului eficient al sitului cu scopul menţinerii stării de conservare favorabilă a speciilor şi habitatelor de interes conservativ.

**OG 4:** Creşterea nivelului de conştientizare - îmbunătăţirea cunoştinţelor şi schimbarea atitudinii şi comportamentului - pentru grupurile interesate care au impact asupra conservării biodiversităţii.

**OG 5:** Menţinerea şi promovarea activităţilor durabile de exploatare a resurselor naturale în zonele desemnate acestor activităţi şi reducerea celor nedurabile.

**OG 6:** Crearea de oportunităţi pentru desfăşurarea unui turism durabil - prin intermediul valorilor naturale şi culturale - cu scopul limitării impactului asupra mediului.

***Măsurile*** prevăzute în prezentul plan de management au ca scop asigurarea unui statut favorabil de conservare pentru speciile și habitatele de interes comunitar prezente în sit și ţin cont de condiţiile economice, sociale şi culturale ale comunităţilor locale, precum şi de particularităţile regionale şi locale ale zonei, prioritate având însă obiectivele de conservare. **Temele de bază** sunt următoarele:

T1. Conservarea şi managementul biodiversităţii - al speciilor şi habitatelor de interes conservativ.

T2. Inventarierea/evaluarea detaliată şi monitorizarea biodiversităţii

T3. Administrarea şi managementul efectiv al Sitului Natura 2000 şi asigurarea resurselor necesare durabilităţii managementului

T4. Comunicare, educaţie ecologică şi conştientizarea publicului

T5. Utilizarea durabilă a resurselor naturale

T6. Turismul durabil - prin intermediul valorilor naturale şi culturale.

Localizare Sitului Natura 2000: ROSCI0247 Tinovul Mare Poiana Stampei este situat în sectorul nordic al Carpaților Orientali, în cadrul extremității vestice a Depresiunii Dornelor, la contactul acesteia cu Munții Bârgăului, în raza administrativă a comunei Poiana Stampei, între râul Dorna și afluentul pe stânga al acestuia - pârâul Dornișoara. Aria protejată este de asemenea situată în proximitatea localităților Căsoi și Poiana Stampei.

Speciile de interes comunitar pentru care a fost declarat situl şi identificate pe teren:

Specii de amfibieni și reptile: 2001 - Triturus montandoni (Triton Carpatic).

Specii de nevertebrate: 4046 - 4046 (Calul dracului); 1042 - Leucorrhinia pectoralis (Calul dracului).

Specii de plante: 1381 - Dicranum viride ; 1393 - Drepanocladus vernicosus; 1758 - Ligularia sibirica.

Habitatele de interes comunitar pentru care a fost declarat situl: Conform formularului standard, motivul pentru declararea sitului Natura 2000 ROSCI0247 Tinovul Mare Poiana Stampei îl constituie prezenţa habitatelor: 7110\* Tinoave bombate active; 7120 Tinoave bombate degradate, capabile încă de regenerare natural; 91D0\* Turbării cu vegetaţie forestieră.

Folosința și managementul terenurilor: În cadrul ROSCI0247 Tinovul Mare Poiana Stampei, regimul juridic al terenurilor este reprezentat în proporție de 100 % de domeniul public al statului (DS), prin terenuri administrate de Ocolului Silvic Dorna Candreni (fond forestier).

Suprafaţa sitului: 695 ha, conform formularului standard

Custodele Sitului Natura 2000: La data elaborării planului de management, situl Natura 2000 ROSCI0196 Pietrosul Broştenilor-Cheile Zugrenilor este în custodia Parcului Național Cășimani.

Aria este administrată de Regia Nationala a Padurilor – Romsilva, prin Direcţia Silvică Suceava, Ocolul Silvic Dorna Candreni.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

- planul de management este necesar pentru managementul conservării ariei naturale protejate de interes comunitar sit Natura 2000ROSCI0247 Tinovul Mare Poiana Stampei;

- planul de management are ca scop general: asigurarea cadrului legal în vederea menţinerii/îmbunătăţirii stării favorabile de conservare a speciilor și habitatelor de interes conservativ pentru care a fost desemnat situl Natura 2000 ROSCI0247 Tinovul Mare Poiana Stampei.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*  -nu este cazul.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- Rolul planului de management propus este benefic pentru menţinerea stării favorabile de conservare a habitatelor şi speciilor, la nivelul întregului sit Natura 2000.

*d) problemele de mediu relevante pentru plan sau program;* - nu este cazul.

e*) relevanţa planului sau programului pentru implementarea legislaţiei naţionale şi comunitare de mediu;* - nu este cazul.

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor;*

- prin masurile luate nu apar efecte negative remanente asupra mediului.

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor*); - nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;* - este redusă.

*f) valoarea şi vulnerabilitatea arealului posibil a fi afectat, date de:*

Planul de management evaluează **presiunile, ameninţările** şi **activităţile** existente atât în interiorul cât şi în imediata vecinătate a ariilor protejate.

 *(i)* caracteristicile naturale speciale sau patrimoniul cultural; - nu este cazul.

 *(ii)* depăşirea standardelor sau a valorilor limită de calitate a mediului; - nu este cazul.

 *(iii)* folosirea terenului în mod intensiv; - nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Situl a fost constituit inițial ca rezervaţie naturală prin HCM 1625/1955 şi Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate.

Situl Natura 2000 ROSCI0247 Tinovul Mare Poiana Stampei se suprapune integral, având aceleași limite, cu situl RAMSAR Tinovul Poiana Stampei și cu rezervația naturală Tinovul Poiana Stampei.

Rolul planului de management propus este benefic pentru menţinerea stării favorabile de conservare a habitatelor şi speciilor din sit.

În conformitate cu prevedrile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată prin Legea 49/2011:

- **art.21, alin. 4:** “Respectarea planurilor de management si a regulamentelor este obligatorie pentru administratorii ariilor naturale protejate, pentru autoritatile care reglementeaza activitati pe teritoriul ariilor naturale protejate, precum si pentru persoanele fizice si juridice care deţin sau care administrează terenuri şi alte bunuri şi/sau care desfasoară activităţi în perimetrul şi în vecinătatea ariei naturale protejate”

- **art.21, alin. 5**: “Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management”

- **art 21. alin. 6**: „Autorităţile locale şi naţionale cu competenţe şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, dupa caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management".

**Obligaţiile titularului:**

* + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
	+ Respectarea prevederilor din avizele custozilor.
	+ Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „Crai Nou” a anunţurilor publice privind prima versiune a **“Planului de management al ariei naturale protejate sit Natura 2000 ROSCI0247 Tinovul Mare Poiana Stampei, jud. Suceava”**,în zilele de 27.01.2015 şi 30.01.2015, până la luarea deciziei de încadrare nu au fost semnalate observaţii din partea publicului.
* Draftul **Planului de management al ariei naturale protejate sit Natura 2000 ROSCI0247 Tinovul Mare Poiana Stampei, jud. Suceava** a fost afişat pe pagina de internet a titularului planului şi pe pagina de internet a APM Suceava.
* Draftul deciziei etapei de încadrare a fost afişat pe pagina de internet a APM Suceava.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

 **Şef serviciu,**

AVIZE, ACORDURI, AUTORIZAŢII

 Întocmit,